ला रिपब्लिका नाम के अख़बार के अनुसार पिछले साल क़रीब 17 लाख 50 हज़ार साइकिलें बिकीं. ये संख्या इस अवधि में बिकने वाली कारों से दो हज़ार अधिक है.इसकी वजह आर्थिक संकट और पेट्रोल की बढ़ती कीमतों को माना जा रहा है.अख़बार के अनुसार कारों की बिक्री का आंकड़ा 1964 के बराबर हो गया है.हालांकि इटली में साइकिल चलाने की एक मज़बूत परंपरा रही है लेकिन बड़े शहरों की सड़कों पर कारें और स्कूटर ख़ूब दौड़तें हैं.इटली में इस साप्तहांत होने वाले साईकलिंग सम्मेलन से पहले राष्ट्रपति जियोर्जियो नेपोलीटानों ने देश की सड़कों को साइकिल चलाने वालों के लायक बनाने का आहवान किया है.